Ego Guillermus dominus Marrigneyi. Notum facio omnibus tam futuris quam futuris presentibus quod cum monachi Cistercien[ses] mihi deberent quadraginta quinque solidos censuales annuos solidos divion[ensis] monete pro terra de Deffois quam de me adquisierant ; de eisdem quadraginta V solidis duos solidos retinens, alios quadraginta tres solidos pro remedio anime mee et antecessorum meorum predictis Cistercien[sibus] monachis dedi, et inde de eisdem monachis habui quadraginta libras divion[ensis] monete. Hoc uxor mea Margarita cui dederam censum istum concessit et laudavit coram his testibus : Pontio cellerario Cistercii, Nicholao grangiario, Humberto de Montraiun monacho Buxerie, Girardo decano Beliardo et Guidone canonicis Marrigneii, Huone et Johanne filiis Guidonis Albi, Landrico et Ogerio de Merveas, Mauritio et Willermo famulis meis. Hoc etiam laudaverunt fratres mei Odo, Aymo et Stephanus. Et ut hoc firmus habeatur presentem cartam in testimonium huius rei sigilli mei impressione munivi. Actum est hoc anno Incarnationis Dominice Mo CCo primo.